Ona to však podľa informácií Nového Času absolútne nezvláda a v zákulisí šou tak dochádza v poriadnemu dusnu!
Vajdová predviedla hneď v prvom kole Let's Dance skvelý výkon. To bolo pre porotcov stále málo a kritikou vôbec nešetrili. "My tu musíme spadnúť na zadok, lebo na to máš," kričal choreograf Ján Ďurovčík. Nebol však jediný. Podobný scenár sa zopakoval aj poslednú nedeľu. "Vrchná časť tela pracovala v obrovských gestách, v spodnej časti nedošlo k rumbe," kritizoval porotca Peter Horáček a pridala sa aj Tatiana Drexler. Schytal to herečkin partner Fábio Bellucci. "Ona vám dvakrát spadla. Mala som pocit, že ona drží vás," povedala porotkyňa.
Vajdová len naprázdno preglgla a bolo jasné, že zostala v šoku. "Berie si kritiku k srdcu. Má pocit, že jej porotcovia zbytočne nakladajú. Sťažovala sa ostatným tanečníkom," prezradil zdroj. Zdá sa, že Vajdová urobila poriadne dusno v zákulisí šou a rozhodne tam taká priateľská atmosféra nepanuje. V nedeľnej dokrútke dala Vajdová jasne najavo, čo si o porote myslí. "Ja som mala z toho hodnotenia pocit, že ma niekto berie, ako keby som profesionálne tancovala," priznala Vajdová.
Herečka išla do Let's Dance s veľkými obavami. V polovici augusta ju policajti načapali opitú za volantom a nafúkala 2,4 promile alkoholu v krvi. Vajdová sa pred divákmi síce kajala, no uvedomovala si, že môže zo súťaže vypadnúť kvôli kauze ako prvá. Fanúšikovia ju však podržali. Či je pre jej vrtochy obľúbená aj v tanečnom kolektíve, je otázne. Nový Čas herečku kontaktoval, tá neodpovedala.